|  |  |
| --- | --- |
| Numri i lëndës: | 2019:126714 |
| Datë: | 19.11.2021 |
| Numri i dokumentit: | 02418425 |

**C.nr.222/19**

**GJYKATA THEMELORE NË PRIZREN**, Departamenti i pergjithshëm gjyqtari Shaban Shala, me praktikanten E.Xh. në çështjen juridike kontestimore të paditësve S.B., Sh.B., B.B. dhe A.B. nga fshati L. Komuna e P. kundër të paditurit R.K. nga fshati K., Komuna e P. të cilin e përfaqëson av.A.R. nga P. për shkak të vërtetimit të pronësisë, me datën 18.11.2021, mori ketë:

**A K T V E N D I M**

**NDËRPRITET** procedura në këtë çështje juridike kontestimore për shkak të vdekjes se palës paditëse **S.B.**

Procedura e ndërprerë do të vazhdoj kur trashëgimtarët e të paditëses e marrin përsipër procedurën, apo kur të njëjtit i thërret gjykata.

**A r s y e t i m**

Paditësit S.B., Sh.B., B.B. dhe A.B. nga fshati L., Komuna e P. në këtë gjykatë kanë parashtruar padi kundër të paditurit R.K. nga fshati K., Komuna e P. për shkak të vërtetimit të pronësisë.

Në shqyrtimim përgatitor të datës 18.11.2021 përpos të paditurit dhe të autorizuarit të tij kanë prezentuar dhe paditësit Sh.B., B.B. dhe A.B. të cilët kanë deklaruar se këtu paditësja S.B. është nëna e tyre dhe ka vdekur i cili fakt vërtetohet në bazë të certifikates së vdekjes më nr.rendor 5, nga e cila rrjedh se e njëjta ka vdekur më dt.14.07.2009.

Andaj gjykata vendosi si në dispozitiv të këtij aktvendimi konform nenit 277 pika (a) të Ligjit për Procedurën Kontestimore (LPK).

**GJYKATA THEMELORE NË PRIZREN**

**-Departamenti i pergjithshëm-**

**C.nr.222/19, datë 18.11.2019**

**Praktikantja Gjyqtari**

Ernesa Xhemaj Shaban Shala

**KËSHILLË JURIDIKE**: kundër këtij aktvendimi është lejuar ankesa në afat prej 15 ditëve, pas marrjes të njëjtit, Gjykatës së Apelit në Prishtinë, e nëpërmjet të kësaj gjykate.